অহংকাৰৰ ফলতে প্ৰাক্তন মুখ্য মন্ত্ৰী তৰুন গগৈৰ পতন ঘটিল। এই মন্তব্য তেজপুৰ লোকসভা সমষ্টিৰ বিজেপি দলৰ প্ৰাৰ্থী তথা ৰাজ্যৰ শক্তি মন্ত্ৰী পল্লৱ লোচন দাসৰ। আজি বিশ্বনাথ চাৰিআলিত এখন দলীয় সভাত অংশগ্ৰহণ কৰি তেওঁ এনেদৰে কয়।
আনহাতে তেজপুৰ লোকসভা সমষ্টিৰ কংগ্ৰেছৰ প্ৰাৰ্থী তথা তেওঁৰ প্ৰতিদ্বন্দ্বি এম জি কে ভানু সন্দৰ্ভত তেওঁ কয়, ' ভানু দক্ষ প্ৰাৰ্থী নহয়। কাৰণ যি সময়ত তৰুণ গগৈৰ পতন ঘটিছিল, সেই সময়ত ভানু কংগ্ৰেছ চৰকাৰৰ মুখ্য আমোলা আছিল। তেওঁ যদি ইমানেই দক্ষ লোক আছিল, তেনেহ'লে কিয় তৰুণ গগৈৰ পতনৰ দিনত কিয় ৰক্ষা কৰিব পৰা নাছিল।' তদুপৰি, 'ভানুয়ে কেৱল তেজপুৰত এখন কলপাৰ্ক নিৰ্মান কৰিছিল কিন্তু আজি পৰ্যন্ত হিচাব দাখিল নকৰিলে' বুলি তেওঁ কয়।
বিজেপিৰ বহু নেতা-কৰ্মীৰ লগতে বিশ্বনাথ, গহপুৰ, চতিয়াৰ বিধায়কসকলে অংশ গ্ৰহন কৰা আজিৰ এই দলীয় সভাৰ পূৰ্বে পল্লৱ লোচনে পুৱাই বিশ্বনাথৰ বিধায়ক প্ৰমোদ বৰঠাকুৰৰ লগতে একাংশ সমৰ্থকসহ বিশ্বনাথ ঘাটত উপস্থিত হৈ বিশ্বনাথ ঘাটৰ মন্দিৰ তথা নামঘৰত সেৱা লয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
